thecodefatherco/RoDrive huggingface dataset:
Întrebare: Cum veți proceda corect în intersecția care urmează, dacă întâlniți indicatorul „Oprire“?
Imagine: Imaginea prezintă din perspectiva unui șofer, un autobuz în fața șoferului, care circulă pe un drum urban, iar în fața acestuia se află indicatorul octogonal roșu pe care scrie 'STOP'.
Variante de răspuns:
Dacă autobuzul s-a oprit în dreptul indicatorului, vă puteți continua drumul imediat după acesta
Depășiți autobuzul, care s-a asigurat în prealabil în dreptul indicatorului
După plecarea autobuzului, opriți în locul în care vizibilitatea este maximă, vă asigurați, apoi vă continuați drumul
Răspuns corect: După plecarea autobuzului, opriți în locul în care vizibilitatea este maximă, vă asigurați, apoi vă continuați drumul
Explicație: După plecarea autobuzului din fața dvs., pentru că întâlniți indicatorul „Oprire”, aveți obligația de a opri în locul cu vizibilitate maximă pentru a vă asigura, iar dacă este cazul, acordați prioritate de trecere vehiculelor care circulă pe drumul transversal, după care vă puteți continua deplasarea.Oprirea este obligatorie, chiar dacă vehiculul din față s-a asigurat sau dacă pe drumul transversal nu circula vehicule.
Întrebare: Prin intersecția prezentată pot trece:
Imagine: Imaginea prezintă o intersecție dirijată de un polițist rutier. Polițistul este cu brațele întinse lateral și indică oprirea pentru vehiculele care vin din față și din spate. Tramvaiele marcate cu numărul 1 și 2 se află în spatele, respectiv în fața polițistului. Autoturismul albastru se află în fața polițistului. Bicicleta se află în dreapta polițistului
Variante de răspuns:
Tramvaiul 1 și autoturismul
Bicicleta
Tramvaiul 1 și tramvaiul 2
Răspuns corect: Bicicleta
Explicație: Intersecția este dirijată cu polițist de circulație, în acest caz se va respecta cu prioritate semnalul polițistului. Semnalul adresat de polițist cu brațele întinse orizontal semnifică oprire pentru vehiculele a căror direcție inițială de deplasare se intersectează cu brațele acestuia, în situația dată direcțiile de deplasare ale tramvaielor și autoturismului se intersectează cu brațele întinse ale polițistului și trebuie să oprească, bicicleta își poate continua deplasarea.
Întrebare: În ce ordine vor trece prin intersecție cele trei autovehicule?
Imagine: Imaginea prezintă o intersecție fără indicatoare. Autobuzul din stânga vrea să meargă înainte. Autoturismul galben de jos vrea să vireaze la dreapta. Camionul albastru se află la dreapta și vrea să vireze la stânga.
Variante de răspuns:
Autobuzul, autocamionul, autoturismul
Autocamionul, autobuzul, autoturismul
Autoturismul, autobuzul, autocamionul
Răspuns corect: Autoturismul, autobuzul, autocamionul
Explicație: Intersecția din imagine este nedirijată, în această situație se va aplica regula priorității de dreapta. Autocamionul virând catre stânga îi va acorda prioritate de trecere autobuzului, deoarece autobuzul îi vine din partea dreaptă. Autobuzul îi va acorda prioritate de trecere autoturismului, deoarece autoturismul îi vine din partea dreaptă. Autoturismul nu are obligația de a acorda prioritate, deoarece direcția sa de deplasare nu se intersectează cu direcțiile celorlalte autovehicule. Deci va trece primul prin intersecție. Ordinea de trecere este următoarea: autoturismul, urmat de autobuz iar ultimul prin intersecție va trece autocamionul.
Întrebare: Cum procedați în situația dată, dacă vă aflați la volanul autoturismului roșu?
Imagine: Această intersecție este reglementată prin indicatoare 'Drum cu prioritate' și 'Cedează trecerea'. Vehiculul albastru care vine de jos și virează la stânga se află pe drumul prioritar, indicat de panourile adiționale. Autoturismul roșu intenționează să meargă înainte, dar nu se află pe drum prioritar.
Variante de răspuns:
Negociați prioritatea cu celălalt conducător
Acordați prioritate
Circulați înaintea autoturismului albastru
Răspuns corect: Acordați prioritate
Explicație: Intersecția este dirijată prin indicatoare de reglementare de prioritate, sub fiecare indicator se găsește instalat cate un panou adițional care indică direcția drumului cu prioritate. În situația dată, pe drumul cu prioritate circulă autoturismul albastru, întâlnind indicatorul „Drum cu prioritate” și are prioritate de trecere. Dumneavoastră, conducând autoturismul roșu, întâlniți indicatorul „Cedează trecerea” și aveți obligația de a-i acorda prioritate autoturismului albastru.
Întrebare: La semnalul polițistului trebuie să oprească:
Imagine: Imaginea prezintă o intersecție dirijată de un polițist. Brațele întinse lateral indică oprirea vehiculelor care vin din fața și din spatele polițistului, în timp ce vehiculele din lateral pot circula. Camionul și bicicleta se află înaintea polițistului, iar autoturismul și motocicleta se află la stânga și la dreapta sa.
Variante de răspuns:
Autoturismul și autocamionul
Autocamionul și bicicleta
Bicicleta și autoturismul
Răspuns corect: Autocamionul și bicicleta
Explicație: Polițistul rutier execută un semnal cu brațele întinse orizontal, acest semnal semnifică oprire pentru toți participanții la trafic a căror direcție inițială de deplasare se intersectează cu brațele acestuia, mai exact pentru cei care circulă din fața și din spatele polițistului. În situația dată, direcția inițială de deplasare a autocamionului și a bicicletei se intersectează cu brațele polițistului, fiind obligați să oprească, motocicleta și autoturismul putând să își continue deplasarea. Prin urmare, la semnalul adresat de polițistul rutier, trebuie să oprească autocamionul și bicicleta.
Întrebare: Intenționați să virați la dreapta. Cum procedați?
Imagine: Imaginea prezintă o trecere de pietoni într-o zonă urbană, semnalizată cu indicatorul triunghiular roșu cu o bicicletă în mijloc, 'Atenție bicicliști'. Pietoni sunt angajați în traversare.
Variante de răspuns:
Treceți prin fața pietonilor
Acordați prioritate pietonilor
Acordați prioritate numai bicicliștilor
Răspuns corect: Acordați prioritate pietonilor
Explicație: Trebuie să le acordați prioritate pietonilor, nu să treceți prin fața lor. Atragem atenția că neacordarea de prioritate pietonului care traversează regulamentar drumul public se sancționează cu amenda prevăzută în clasa a III-a și cu suspendarea exercitării dreptului de a conduce pentru o perioadă de 60 de zile. În situația dată doriți să schimbați direcția de mers către dreapta și întâlniți pietoni în traversarea regulamentară a drumului, aveți obligația de a le acorda pietonilor prioritate de trecere. În imagine se observă și indicatorul de avertizare „Bicicliști”, acesta are rolul de a va avertiza că drumul pe care circulați se intersectează cu o pistă pentru bicicliști, sau că urmează un loc în care circulația bicicletelor este frecventă. După întâlnirea acestui indicator este posibil să intersectați o pistă pentru bicicliști, caz în care, dacă efectuați un viraj spre stânga sau spre dreapta și vă intersectați cu un conducător de biciclete sau trotinetă electrică care circulă pe o pistă pentru biciclete, semnalizată ca atare, aveți obligația să îi acordați acestuia prioritate de trecere. Însă având în vedere că în varianta C de răspuns este specificat că veți acorda prioritate de trecerenumaibicicliștilor, această variantă nu poate fi corectă pentru că, virând către dreapta, trebuie să acordați prioritateatât pietonilorcare traversează regulamentarcât și conducătorilor de bicicletă sau trotinetă electricăcare circulă pe pista pentru biciclete, semnalizată ca atare.
Întrebare: Cum procedați dacă v-ați încadrat pe banda din stânga, deși intenționați să virați la dreapta?
Imagine: Imaginea prezintă o intersecție semaforizată cu marcaje rutiere clare. Șoferul s-a încadrat eronat pe banda pentru virajul la stânga, ce îl obligă pe șofer să vireze la stânga.
Variante de răspuns:
Semnalizați, claxonați și virați la dreapta
Virați la stânga
Întrucât din sens opus nu circulă alte vehicule, virați accelerat la dreapta
Răspuns corect: Virați la stânga
Explicație: În situația dată, deși doriți să virați către dreapta, v-ați încadrat eronat pe banda pentru virajul către stânga. Semnalul semaforului vă permite trecerea, dar în această situație nu mai puteți schimba banda de circulație, preselecția se face cucel puțin50 de metri înaintea intersecției. Dacă veți schimba banda de circulație în acest loc veți trece peste marcajul continuu, manevra fiind neregulamentară. Prin urmare, în situația dată, trebuie să vă continuați deplasarea respectând semnificația marcajului aplicat pe banda de circulație pe care vă aflați, virând către stânga. Respectarea marcajului aplicat pe banda pe care vă aflați este obligatorie.
Întrebare: Autobuzul este staționat. Care dintre cei doi conducători procedează neregulamentar?
Imagine: Imaginea prezintă un autobuz staționat pe partea dreaptă a drumului, iar vehiculul albastru semnalizează intenția de a depăși. Autoturismul ar trebui să calce pe marcajul longitudinal pentru a depăși autobuzul, dar pentru a putea circula ar fi obligat să îl depășească. 
Variante de răspuns:
Conducătorul autobuzului
Conducătorul autoturismului
Ambii conducători procedează regulamentar
Răspuns corect: Conducătorul autobuzului
Explicație: În situația dată autobuzul este staționat neregulamentar, deoarece staționarea este interzisă în dreptul marcajului continuu atunci când conducătorii celorlalte vehicule care circulă în același sens sunt obligați din această cauză să treacă peste acest marcaj. Deci în situația dată autobuzul este staționat neregulamentar, deoarece obligă autoturismul la efectuarea manevrei de depășire trecând peste marcajul continuu.
Întrebare: Cum veți proceda la semnalul polițistului, atunci când conduceți autoturismul din imagine?
Imagine: Imaginea prezintă o intersecție dirijată de un polițist rutier. Polițistul cu brațul drept întins lateral indică oprirea pentru vehiculele care vin din spate. Vehiculul albastru din imagine se află în fața polițistului.
Variante de răspuns:
Opriți, deoarece semnalul vi se adresează
Vă continuați deplasarea, deoarece semnalul nu vi se adresează
Schimbați direcția de mers spre stânga
Răspuns corect: Vă continuați deplasarea, deoarece semnalul nu vi se adresează
Explicație: Polițistul din intersecție execută un semnal cu brațul drept întins orizontal, acest semnal semnifică oprire pentru toți participanții la trafic a căror direcție inițială de deplasare se intersectează cu brațul acestuia, mai exact pentru cei care vin din spatele polițistului. Prin urmare, conducând autoturismul albastru vă puteți continua deplasarea, semnalul de oprire nu vi se adresează deoarece direcția dumneavoastră inițială de deplasare nu se intersectează cu brațul acestuia.
Întrebare: Cum veți proceda în intersecția care urmează?
Imagine: Imaginea prezintă un drum urban cu indicatorul triunghiular cu margini roșii, 'Cedează trecerea' amplasat la 50 de metri înainte de intersecție, fapt indicat de panoul adițional de sub el pe care scrie 50.
Variante de răspuns:
Acordați prioritate numai vehiculelor care vin din stânga
Acordați prioritate numai vehiculelor care vin din dreapta
Acordați prioritate celor în drept
Răspuns corect: Acordați prioritate celor în drept
Explicație: În situația dată întâlniți indicatorul „Cedează trecerea” însoțit de panoul adițional „50 metri”. Acestea vă avertizează că peste 50 de metri intrați într-o intersecție unde veți întâlni indicatorul „Cedează trecerea” fiind obligați să reduceți viteza și să acordați prioritate celor ce au acest drept, adică celor care circulă pe drumul transversal, indiferent de direcția acestora de deplasare.
Întrebare: Indicatorul semnifică:
Imagine: Indicatorul circular cu margini roșii, care prezintă un claxon peste care este trasată o linie roșii este amplasat la intrarea în localitatea Făgăraș. Acest indicator interzice claxonatul, mai puțin în situații de urgență.
Variante de răspuns:
Claxonatul este permis numai în cazul evitării unui pericol imediat
Folosirea claxonului este permisă numai pe timp de zi
Folosirea claxonului este permisă numai în condiții de vizibilitate redusă
Răspuns corect: Claxonatul este permis numai în cazul evitării unui pericol imediat
Explicație: Indicatorul se numește “Claxonarea interzisă”, acest indicator interzice claxonarea, dar pentru că acesta este instalat lângă indicatorul de localitate, claxonarea este interzisă pe întreg teritoriul localității. Chiar dacă se interzice claxonarea, aceasta este permisă conducătorilor de autovehicule care folosesc acest semnal pentru evitarea unui pericol imediat.
Întrebare: Ce indică semnalul polițistului?
Imagine: Imaginea prezintă un polițist rutier. Mișcarea brațului în sus și în jos indică reducerea vitezei pentru vehiculele care vin din direcția indicată.
Variante de răspuns:
Oprire
Măriți viteza
Reduceți viteza
Răspuns corect: Reduceți viteza
Explicație: Semnalul adresat de către polițistul rutier, prin balansarea pe verticală a brațului, având palma orientată catre sol, semnifică reducerea vitezei de deplasare.
Întrebare: Care este ordinea de trecere a autovehiculelor prin intersecție?
Imagine: Imaginea prezintă o intersecție nesemaforizată unde vehiculele trebuie să respecte regulile de prioritate. Motocicleta vine din stânga și circulă înainte .Autoturismul roșu virează la stânga și vine de jos, acesta fiind pe drum prioritar, marcat de indicatorul romboid cu fundal galben si margini albe și panoul adițional care îngroașă drumul de jos, către stânga. Biciclistul, care vine din partea dreaptă, intenționează să vireze la stânga
Variante de răspuns:
Motocicleta, bicicleta, autoturismul
Autoturismul, motocicleta, bicicleta
Bicicleta, autoturismul, motocicleta
Răspuns corect: Autoturismul, motocicleta, bicicleta
Explicație: Intersecția este dirijată prin indicatoare de reglementare de prioritate, sub fiecare indicator se găsește instalat câte un panou adițional care indică direcția drumului cu prioritate. Bicicleta vine de pe drumul fără prioritate, întâlnind indicatorul „Cedează trecerea” și are obligația de a acorda prioritate celorlalte vehicule. Autoturismul și motocicleta vin de pe drumul cu prioritate, ambele întâlnind indicatorul „Drum cu prioritate”, între ele s-a creat o situație de egalitate, situație în care se va aplica regula priorității de dreapta. Motocicleta părăsind drumul cu prioritate va trebuie să îi acorde autoturismului prioritate de dreapta, deoarece autoturismul îi vine din partea dreaptă. Ordinea de trecere este următoarea: autoturismul, urmat de motocicleta iar ultima prin intersecție va trece bicicleta.
Întrebare: Cum procedați în această situație?
Imagine: Imaginea prezintă un drum montan cu indicatorul triunghiular cu margini roșii ce are pietre care cad în interiorul său, semnificând 'Căderi de pietre'. 
Variante de răspuns:
Se recomandă să măriți atenția
Opriți
Accelerați, pentru a nu fi surprins de căderea pietrelor
Răspuns corect: Se recomandă să măriți atenția
Explicație: Indicatorul se numește "Căderi de pietre", se întâlnește de obicei în zonele montane și avertizează că există pericolul să cadă pietre de pe versanți. Conducătorul de vehiculnueste obligat să reducă viteza dar se recomandă să se circule cu atenţie mărită și să se părăsească cât mai repede posibil zona de acţiune a indicatorului. Dacă lungimea sectorului periculos depășește 300 de metri, acesta va fi însoțit de un panou adițional pe care este inscripționată lungimea sectorului de drum periculos. Toate manevrelesunt permise, dar preventiv, nu sunt recomandate.
Întrebare: Semnalul polițistului din autovehiculul de poliție semnifică:
Imagine: Imaginea prezintă un vehicul al poliției care semnalizează oprirea prin intermediul bastonului reflectorizant, pe partea dreaptă.
Variante de răspuns:
Oprire
Măriți viteza
Reduceți viteza
Răspuns corect: Oprire
Explicație: Semnalul polițistului aflat în autovehiculul poliției prin scoaterea brațului, cu sau fără baston reflectorizant, pe partea laterală dreaptă a autovehiculului, semnifică oprire pentru conducătorii vehiculelor care circulă în spatele autovehiculului poliției.
Întrebare: Ce interdicție aveți în această situație?
Imagine: Imaginea prezintă o intersecție giratorie semnalizată corespunzător. În dreptul șoferului se observă un indicator triunghiular cu margini roșii, de cedare a trecerii. Atenție! Se întreabă „ce interdicție aveți?”. Trebuie să țineți cont că în toate situațiile din chestionare în care se face referire la OPRIRE, este vorba despre OPRIREA VOLUNTARĂ
Variante de răspuns:
Să acordați prioritate vehiculelor care intră în intersecție
Să opriți vehiculul
Să circulați cu o viteză mai mică de 30 km pe oră
Răspuns corect: Să opriți vehiculul
Explicație: În situația dată, întenționând să pătrundeți în intersecție vă este interzisă oprirea voluntară, deoarece oprirea voluntară a vehiculelor este interzisă în intersecții, inclusiv în cele cu circulație în sens giratoriu.
Întrebare: La întâlnirea acestui indicator, aveți obligația:
Imagine: Imaginea prezintă un indicator triunghiular cu margini roșii, care semnalează 'cedează trecerea' urmat de un indicator 'STOP' amplasat la 50 de metri înainte de intersecție. Sub indicatorul de cedare a trecerii, se află un panou adițional pe care scrie 'STOP 50 m', ce semnifică faptul că in 50 de metri urmează intersecția unde trebuie cedată trecerea
Variante de răspuns:
Să sporiți atenția, deoarece la o distanță de 50 m urmează o intersecție cu un drum prioritar
Nu aveți nicio obligație, întrucât circulați pe un drum prioritar
Să acordați prioritate de dreapta la indicatorul următor
Răspuns corect: Să sporiți atenția, deoarece la o distanță de 50 m urmează o intersecție cu un drum prioritar
Explicație: În situația dată întâlniți indicatorul „Cedează trecerea” însoțit de panoul adițional „Stop 50 metri”, acest indicator împreună cu panoul adițional are rolul de a vă informa că peste 50 de metri urmează o intersecție în care veți întâlni indicatorul „Oprire”. Prin urmare, în situația dată trebuie să sporiți atenția deoarece peste 50 de metri urmează o intersecție cu un drum care are prioritate, unde trebuie să opriți și să acordați prioritate de trecere. Indicatorul împreună cu panoul adițional vă informează că vă aflațipe un drum fără prioritate, nu pe un drum prioritar, așa cum se specifică în această variantă de răspuns. Prin urmare, varianta B de răspuns nu poate fi corectă. La întâlnirea următorului indicator, mai exact a indicatorului „Oprire”, care se întâlnește în următoarea intersecție, trebuie să opriți și să acordați prioritate de trecere vehiculelor care circulă pe drumul prioritar, indiferent din ce parte circulă acestea. Prioritatea de dreapta se va acorda în intersecțiile cu circulație nedirijată. Prin urmare, varianta C de răspuns nu poate fi corectă.
Întrebare: În ce ordine vor circula autoturismele prin intersecțiile prezentate?
Imagine: Imaginea prezintă o intersecție dirijată prin semafor și indicator 'Cedează trecerea'. Vehiculul roșu(de jos) are semafor verde și intenționează să se deplaseze înainte. Vehiculul galben(din stânga) așteaptă la semafor roșu, iar vehiculul albastru(din dreapta) intenționează să vireze la dreapta. Vehiculul albastru are în față un indicator triunghiular cu margini roșii, ce îl obligă să cedeze trecerea mașinilor din intersecție. 
Variante de răspuns:
Albastru, roșu, galben
Roșu, albastru, galben
Galben, roșu, albastru
Răspuns corect: Roșu, albastru, galben
Explicație: Intersecțiile din imagine sunt dirijate cu semnale luminoase și cu indicatoare de reglementare de prioritate. Autoturismul roșu are prioritate de trecere deoarece întâlnește semnalul verde al semaforului. Autoturismul albastru întâlnește indicatorul „Cedează trecerea” și trebuie să îi acorde autoturismului roșu prioritate de trecere. Autoturismul galben întâlnește semnalul roșu al semaforului și nu își poate continua deplasarea, trebuie să aștepte apariția semnalului de culoare verde al semaforului. Prin urmare, ordinea de trecere este următoarea: autoturismul roșu, urmat de autoturismul albastru, iar ultimul va trece autoturismul galben.
Întrebare: Indicatorul vă interzice depășirea?
Imagine: Imaginea prezintă un indicatorul circular cu margini roșii, indicatorul având în interior o mașină roșie în stânga și una neagră în dreapta, ce semnifică depășirea interzisă, este amplasat pe un drum curbat.
Variante de răspuns:
Da
Nu
Indicatorul nu vi se adresează
Răspuns corect: Da
Explicație: În situația dată întâlniți indicatorul „Depășirea autovehiculelor, cu excepția motocicletelor fără ataș, interzisă”. Acest indicator vă interzice depășirea tuturor autovehiculelor, cu excepția motocicletelor fără ataș și a mopedelor. Prin urmare, în situația dată nu puteți depăși niciunui autovehicul, dar puteți depăși motociclete fără ataș și mopede, pentru că acestea sunt considerate excepții de la această interzicere. De asemenea, aveți voie să depășiți și vehicule simple (biciclete, vehicule cu tracțiune animală, vehicule trase sau împinse cu mâna). Pentru a asigura odistanță laterală de siguranță corespunzătoare, conducătorii de autovehicule (cu excepția autovehiculelor cu două roți), vor efectua manevra de depășire a bicicletelor sau a trotinetelor electrice respectând,pe lângă obligațiile privind manevra de depășire,și următoarele obligații,în funcție de viteza cu care aceștia se deplasează(art. 118 alin. 2 din Regulament): În concluzie, dacă te deplasezicu până la 50de km/h ești obligatmăcar să încalci marcajul, iar dacă te deplasezicu mai mult de 50 de km/hești obligatmăcar să treci cu jumătate din lățimea autovehiculului peste marcaj. Trebuie reținut că acestea de mai sus nu sunt doar recomandări, acestea sunt obligații, iar nerespectarea lor se sancționează conform legii. De reținut că în cazul în care un sector de drum are acest marcaj realizat culinie continuănu se mai poate efectua depășirea bicicletelor sau trotinetelor electrice, pentru căeste interzisă încălcarea sau trecerea peste acest marcaj cu linie continuă, iarpentru depășirea acestor vehicule este obligatorie încălcarea sau trecerea peste acest marcaj. Singura opțiune, regulamentară, este de a merge în spatele acestor vehicule până la terminarea marcajului cu line continuă și începerea marcajului cu linie discontinuă care se poate încălca și se poate efectua regulamentar depășirea acestor vehicule. Aceste prevederi legislative legate de depășirea bicicletelor sau trotinetelor electrice au fost adăugate în 2021 în legislația rutiera.
Întrebare: Intenționați să consultați o hartă rutieră. Cum este recomandat să procedați?
Imagine: Imaginea prezintă un drum cu linie continuă dublă și trafic intens, inclusiv vehicule mari. Șoferul este la volan și ar dori să consulte o hartă rutieră.
Variante de răspuns:
Opriți, cu luminile de întâlnire aprinse
Opriți autovehiculul în afara carosabilului
Nu aveți voie să consultați harta pe timp de noapte
Răspuns corect: Opriți autovehiculul în afara carosabilului
Explicație: Conducătorilor de vehicule le este interzis să aibă în timpul mersului preocupări de natură a le distrage în mod periculos atenția. Consultarea unei harți în timpul deplasării reprezintă un astfel de comportament. Deci trebuie să opriți autovehiculul în afara parții carosabile, imediat ce acest lucru este posibil și se poate face în condiții de siguranță, astfel veți putea consulta harta fără a pune în pericol siguranța circulației rutiere. Marcajul o linie continuă aplicat la marginea din dreapta părții carosabile interzice staționarea, manevra de oprire fiind permisă.
Întrebare: Ce trebuie să aveți în vedere dacă intenționați să circulați spre dreapta, după taxi?
Imagine: Imaginea prezintă un taxi într-o intersecție, din perspectiva șoferului din spatele său. Taxi-ul intenționează să circule spre dreapta, prin dreptul unei treceri de pietoni. Pietonii sunt angajați în traversare.
Variante de răspuns:
Pietonii vor acorda prioritate necondiționat
Să acordați prioritate pietonilor aflați pe sensul dumneavoastră de mers
Pietonii nu au voie să traverseze în acest loc
Răspuns corect: Să acordați prioritate pietonilor aflați pe sensul dumneavoastră de mers
Explicație: În situația dată, virând către dreapta, chiar dacă întâlniți indicatorul „Drum cu prioritate”, aveți obligația de a acorda prioritate de trecere pietonilor angajați în traversarea regulamentară a drumului pe care doriți să intrați, atunci când aceștia se află pe sensul dumneavoastră de mers.